stanford-oval/wikipedia huggingface dataset:
Zoltán Stieber

| 0 | 1 | 2 | 3 |
| --- | --- | --- | --- |
 Zoltán Stieber vuonna 2013.
Henkilötiedot
Syntymäaika: 16. lokakuuta 1988 (ikä 35)
Syntymäpaikka: Sárvár, Unkari
Pelipaikka: keskikenttäpelaaja
Pituus: 175 cm
Seura
Seura: Hamburger SV
Pelinumero: 16
Junioriseurat
–2005: Újpest FC
2005–2007: Aston Villa
Seurat
| Vuodet | Seura | O | (M) |
| 2007–2009 | Aston Villa | 0 | (0) |
| 2007–2008 | → Yeovil Town (laina) | 15 | (1) |
| 2009–2010 | TuS Koblenz | 38 | (5) |
| 2010–2011 | Alemannia Aachen | 34 | (10) |
| 2011–2012 | Mainz 05 | 7 | (0) |
| 2011–2012 | → Mainz 05 II | 3 | (0) |
| 2012–2014 | Greuther Fürth | 48 | (12) |
| 2012 | → Greuther Fürth II | 1 | (0) |
| 2014– | Hamburger SV | 27 | (3) |
| 2016 | → 1. FC Nürnberg (laina) | 6 | (1) |
Maajoukkue
| 2007–2008 | Unkari U19 | 5 | (0) |
| 2008–2009 | Unkari U20 | 3 | (0) |
| 2009–2010 | Unkari U21 | 1 | (0) |
| 2011– | Unkari | 15 | (3) |
 Seurajoukkueuran tilastot kattavat vain kansalliset sarjat, päivitetty 15. kesäkuuta 2016.  Maajoukkueuran tilastot päivitetty 27. kesäkuuta 2016.
Zoltán Stieber (s. 16. lokakuuta 1988 Sárvár, Unkari) on unkarilainen jalkapalloilija, pelipaikaltaan vasemman laidan keskikenttäpalaaja. Hän edustaa Saksan Bundesliigassa pelaavaa Hamburger SV:tä.
Seurajoukkueura

Stieber aloitti uransa Budapestissa Újpest FC:n juniorijoukkueessa, josta hän siirtyi vuonna 2005 Aston Villan 21-vuotiaiden joukkueeseen. Kaudella 2007–2008 hän oli lainassa Yeovil Townissa. Tammikuussa 2009 hän siirtyi 2. Bundesliigassa pelanneeseen TuS Koblenziin ja sieltä kesällä 2010 Alemannia Aacheniin. Kauden 2011–2012 hän pelasi 1. FSV Mainz 05:ssä ja vuodet 2012–2014 SpVgg Greuther Fürthissä. Hamburger SV:ssä hän on pelannut vuodesta 2014, kevätkauden 2016 tosin lainalla 2. Bundesliigan Nürnbergissä.
Maajoukkueura

Stieber pelasi Unkarin alle 19-, 20- ja 21-vuotiaiden maajoukkueissa. Ensimmäisen ottelunsa Unkarin A-maajoukkueessa hän pelasi EM-karsintaottelussa Ruotsia vastaan syyskuussa 2011. Avauskokoonpanossa hän pelasi ensimmäisen kerran MM-karsintaottelussa Andorraa vastaan lokakuussa 2013. Ensimmäisen maaottelumaalinsa hän teki Liettuaa vastaan kesäkuussa 2015. Ensimmäisen arvokilpailujen lopputurnauksen ottelunsa hän pelasi Itävaltaa vastaan EM-kilpailuissa 2016. Hän teki ottelussa myös ensimmäisen arvokisamaalinsa.
Stieber on pelannut 27. kesäkuuta 2016 mennessä 15 A-maaottelua, joissa hän on tehnyt kolme maalia. Hän on pelannut kolme ottelua EM-lopputurnauksessa, kuusi EM-karsintaottelua ja yhden MM-karsintaottelun.
Muuta

Stieberin veli András Stieber on myös jalkapalloilija, joka on viimeksi edustanut FC Ajkaa.
Drangedal

Drangedal on Norjan kunta Telemarkin läänissä. Se koostuu Tørdalin ja Drangedalin kylistä. Hallinnollinen keskus on Prestestranda. Kunnan alueella sijaitsevat Tøkke-järvi sekä talviurheilukeskus Gautefall. Kunta rajoittuu Gjerstadiin Itä-Agderin läänissä, Nissedaliin lännessä, Kviteseidiin pohjoisessa, Nomeen koillisessa, Skieniin idässä sekä Bambleen ja Kragerøön etelässä. Kunnan korkein kohta Fagerliheia sijaitsee 911 metriä merenpinnan yläpuolella. Pääelinkeinot ovat maa- ja metsätalous, pienteollisuus, matkailu ja liikenne. Vuoden 2022 alussa kunnassa oli 4 093 asukasta.
Tunnettuja henkilöitä

Sputnik (s. 1943), muusikko
Aiheesta muualla

Kuvia tai muita tiedostoja aiheesta Drangedal Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Telemarkin läänin kunnat
Bamble
Drangedal
Fyresdal
Hjartdal
Kragerø
Kviteseid
Midt-Telemark
Nissedal
Nome
Notodden
Porsgrunn
Seljord
Siljan
Skien
Tinn
Tokke
Vinje
Norjan läänit | Norja
Käännös suomeksi
Ein Kerem

| Ein Kerem> עין כרם |
| --- | --- |
 Ein Kerem Jerusalemin kukkuloilla.
Kaupunki:  Jerusalem
Koordinaatit:  31°46′5″N, 35°9′44″E
Väkiluku:  1 620 (2017)
Davidson Tower Hadassahin yliopistollisessa sairaalassa vuonna 2012.
Ein Kerem (hepr. ‏עין כרם‎, En Kerem, arab. عين كارم‎, ‘Ayn Kārim) on Jerusalemin kaupunginosa. Kristillisen perimätiedon mukaan Johannes Kastaja syntyi Ein Keremissa, minkä vuoksi se on suosittu pyhiinvaelluskohde.
Ein Keremin alueelta on löydetty viitteitä asumuksista jo pronssikauden ajoilta. Johannes Kastajan perimätiedon ansiosta alueella on ollut historiansa aikana useita kirkkoja, esimerkiksi ristiretkien aikaan 1200-luvulla, sekä fransiskaanien kirkko, joka valmistui vuonna 1621. Israelin itsenäisyyssodan aikaan alueelle muutti paljon maahanmuuttajia muualta Aasiasta, kylän alkuperäisen väen paetessa.
Vuonna 1961 Ein Keremiin perustettiin Hadassahin yliopistollinen sairaala ja sinne siirrettiin heprealaisen yliopiston lääketieteellinen tiedekunta.
Käännös suomeksi
200 km/h in the Wrong Lane

| 200 km/h in the Wrong Lane t> A.T.u. |
| --- | --- | --- |

Studioalbumin tiedot
 Äänitetty : 2002
 Julkaistu: 10. joulukuuta 2002
 Tuottaja(t): Trevor Horn   Martin Kierszenbaum   Robert Orton
 Tyylilaji: pop
 Kesto: 48.06
 Levy-yhtiö: Interscope Records
t.A.T.u.:n muut julkaisut
| 200 по встречной 2001 | 200 km/h in the Wrong Lane 2002 | Dangerous and Moving 2005 |
200 km/h in the Wrong Lane on venäläisen tyttöduo t.A.T.u.:n, eli Julija Volkovan ja Lena Katinan, ensimmäinen kansainvälisesti julkaistu ja pääosin englanninkielinen albumi. Se julkaistiin 10. joulukuuta 2002 ja se sisältää suunnilleen samat kappaleet kuin edellinen, ainoastaan Venäjällä julkaistu 200 по встречной (200 Po Vstrechnoi) -albumi, vain englanninkielisinä. Albumin julkaisi Interscope Records ja siitä päävastuussa olivat tuottajat Trevor Horn ja Martin Kierszenbaum sekä tyttöjen manageri Ivan Šapovalov.
Singlejulkaisut albumilta ovat All the Things She Said, Not Gonna Get Us, promo-single 30 Minutes ja How Soon Is Now?.
Albumia myytiin yli viisi miljoonaa kappaletta ympäri maailman ja menestyi kiitettävästi myös Suomessa. Albumin julkaisun ja t.A.T.u.:n lesbo-markkinakikkojen jälkeen duon arveltiin hajonneen vuonna 2003, mutta 200 km/h in the Wrong Lane sai seuraajan vuonna 2005 albumista Dangerous and Moving.
Kappaleluettelo

Not Gonna Get Us (Nas Ne Dogonyat) – 4.21
All the Things She Said (Ya Soshla S Uma) – 3.33
Show Me Love – 4.15
30 Minutes – 3.16
How Soon Is Now? – 3.14
Clowns (Can You See Me Now?) – 3.11
Malchik Gay – 3.08
Stars (Zachem ya) – 4.07
Я Сошла С Ума (Ya Soshla S Uma) – 3.33
Нас Не Догонят (Nas Ne Dogonyat) – 4.21
Show Me Love (Extended Version) – 5.08
30 Minutes (Remix) – 5.52
Albumi sisältää myös Behind the Scenes with Julia and Lena Part 2 -videon sekä kappaleen All the Things She Said musiikkivideon.
Donavia

| Donavia Донавиа |
| --- | --- |
 Donavian Airbus A319.
 IATA: D9  –  ICAO: DNV 
Kutsukoodi:  DONAVIA
Perustettu:  2000
Lakkautettu:  2016
Laivaston koko:  10
Kohteiden määrä:  20
Solmukohdat:  Rostov-na-Donun lentoasema
Emoyhtiö:  Aeroflot
Kotipaikka:   Rostov-na-Donu, Venäjä
Allianssi:  SkyTeam
Donavia (ven. Донавиа) oli venäläinen lentoyhtiö ja Aeroflotin tytäryhtiö. Se lensi säännöllistä matkustaja- ja rahtiliikennettä Venäjältä Lähi-itään. Tärkeimmät yhtiön käyttämät lentoasemat olivat Rostov-na-Donun lentoasema, Šeremetjevon lentoasema sekä Vnukovon lentoasema.
Tunnukset

IATA: D9
ICAO: DNV
Kutsukoodi: DONAVIA
Historia

Yhtiö perustettiin ja se aloitti toimintansa 13. huhtikuuta 2000. Se toimi aluksi Donavia-nimellä, mutta Aeroflotin ostaessa yhtiön nimi vaihdettiin Aeroflot-Doniksi. Nimi vaihdettiin takaisin Donaviaksi vuonna 2009. Se liitettiin toiseen Aeroflotin tytäryhtiöön, Rossiya Airlinesiin, alkuvuonna 2016.
Laivasto

Heinäkuussa 2015:
10 Airbus A319-100
Reittikohteet

Donavia lensi säännöllisesti seuraaviin kohteisiin (heinäkuu 2015):
Armenia
Jerevan - Zvartnotsin kansainvälinen lentoasema
Israel
Tel Aviv - Ben Gurionin kansainvälinen lentoasema
Tadžikistan
Hudžand - Hudžandin lentoasema
Turkki
Istanbul - Istanbul-Atatürkin kansainvälinen lentoasema
Uzbekistan
Taškent - Taškentin kansainvälinen lentoasema
Venäjä
Jekaterinburg - Koltsovon kansainvälinen lentoasema
Krasnodar - Krasnodarin kansainvälinen lentoasema
Mineralnyje Vody - Mineralnyje Vodyn lentoasema
Moskova - Šeremetjevon kansainvälinen lentoasema
Moskova - Vnukovon lentoasema
Pietari - Pulkovon kansainvälinen lentoasema
Rostov-na-Donu - Rostov-na-Donun lentoasema (solmukohta)
Simferopol - Simferopolin kansainvälinen lentoasema
Sotši - Sotšin kansainvälinen lentoasema
Stavropol - Špakovskojen lentoasema
Aiheesta muualla

Aeroflot-Don (englanniksi, venäjäksi)
480-luku

| --- | --- |
Vuosisadat: 200-luku · 300-luku · 400-luku · 500-luku · 600-luku
Vuosikymmenet: 390-luku · 400-luku · 410-luku · 420-luku · 430-luku · 440-luku 450-luku · 460-luku · 470-luku · 480-luku · 490-luku · 500-luku
Vuodet: 390 · 391 · 392 · 393 · 394 · 395 · 396 · 397 · 398 · 399 400 · 401 · 402 · 403 · 404 · 405 · 406 · 407 · 408 · 409 410 · 411 · 412 · 413 · 414 · 415 · 416 · 417 · 418 · 419 420 · 421 · 422 · 423 · 424 · 425 · 426 · 427 · 428 · 429 430 · 431 · 432 · 433 · 434 · 435 · 436 · 437 · 438 · 439 440 · 441 · 442 · 443 · 444 · 445 · 446 · 447 · 448 · 449 450 · 451 · 452 · 453 · 454 · 455 · 456 · 457 · 458 · 459 460 · 461 · 462 · 463 · 464 · 465 · 466 · 467 · 468 · 469 470 · 471 · 472 · 473 · 474 · 475 · 476 · 477 · 478 · 479 480 · 481 · 482 · 483 · 484 · 485 · 486 · 487 · 488 · 489 490 · 491 · 492 · 493 · 494 · 495 · 496 · 497 · 498 · 499 500 · 501 · 502 · 503 · 504 · 505 · 506 · 507 · 508 · 509
Dracula smaug

| Dracula smaug> Tieteellinen luokittelu |
| --- | --- |
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Yksisirkkaiset Liliopsida
Lahko::  Asparagales
Heimo::  Kämmekkäkasvit Orchidaceae
Suku::  Dracula
Laji::  smaug
Kaksiosainen nimi
 Dracula smaug  Baquero & Gary Mey, 2014 
Katso myös
   Dracula smaug Wikispeciesissä  
Infobox OKNimi-testi OK: 
Dracula smaug on Ecuadorissa kasvava kämmekkäkasvi.
Ensimmäisen kerran Dracula smaug havaittiin vuonna 2013, kun kasvien keräilijä Mario Portilla löysi sellaisen tiettävästi syvällä Luoteis-Ecuadorin pilvimetsissä, lähellä Kolumbian rajaa. Sen kuvailivat tieteelle Luis E. Baquero R. ja Gary Meyer vuonna 2014.
Suurimmat uhat lajin selviämiselle ovat metsäkato ja kasvin kerääminen, jota tehdään mahdollisen hyvin korkean hinnan takia. EcoMinga Foundation -säätiö perusti vuonna 2014 Dracula-suvun lajien suojelualueen Luoteis-Ecuadoriin, mutta ei ole varmaa, kasvaako myös Draculan smaug siellä.
Nimi

Dracula smaug on nimetty J. R. R. Tolkienin Hobitti eli sinne ja takaisin -kirjan pääantagonisti lohikäärme Smaugin mukaan. Suvun Dracula nimi ei tule kreivi Draculasta, vaan se tarkoittaa ”pientä lohikäärmettä”, sillä suvun kukkien ulkoasu on lohikäärmemäinen.
Elinympäristö

Dracula smaug elää kosteissa Keski- ja Etelä-Amerikan pilvimetsissä. Se on päällyskasvi.
Aiheesta muualla

Baquero R., Luis E. & Meyer, G.: A recently discovered Ecuadorian species of orchid in the Pleurothallidinae (Orchidaceae), s. 88.  Orquideologia, 31(2), 2014.
Eksyssuo

Eksyssuota lähellä Alpo Jaakolan suomökkiä Loimaalla syyskuussa 2011. Kuvan keskellä näkyy Pirkko Jaakolan kuunnelmassa Eksyssuon lapset esiintyvä risti.
Näkymä Eksyssuolle Katavasaaren luona Kosken ja Mellilän rajalla lokakuussa 2010.
Eksyssuo eli Öksyssuo on suo Loimaalla Varsinais-Suomessa, Kosken, Someron ja Ypäjän rajalla, osittain myös entisen Mellilän kunnan alueella. Suo kuuluu Natura 2000 -ohjelmaan ja sen pinta-ala yhdessä Someron puolella sijaitsevan, samaan Natura 2000 -alueeseen kuuluvan Huhmassuon kanssa on 497 ha. Suoyhdistymätyypiltään Eksyssuo on eteläsuomalainen konsentrinen kermikeidas. Yleisin suotyyppi suolla on keskiosien lyhytkorsineva, joka reunoilla vaihtuu ensin rahkanevaksi ja sitten rahkarämeeksi.
Suon laidassa Pirttiniemessä sijaitsee Pirttiniemennokan rajakivi, joka aiemmin on ollut kolmen historiallisen maakunnan, Hämeen, Satakunnan ja Varsinais-Suomen rajapaikka ja on edelleen myös neljän, aiemmin viiden kunnan, rajapaikka. Pirttiniemennokassa yhtyvät Mellilän Vähäperän, Kosken Isosorvaston, Someron Vilukselan, Ypäjän Mannisten ja Loimaan Joenperän kylien maat; lisäksi suolle jonkin matkan päästä rajakivestä ulottuu Loimaan Kauhanojan kylän alue.
Suon saaressa Loimaan Joenperän kylässä sijaitsee loimaalaisen taiteilija Alpo Jaakolan (1929–1997) rakentama suomökki, jonka nykyinen omistaja on Metsähallitus ja käyttöoikeuden haltija Kauhanojan kyläyhdistys. Yhdistys järjestää mökille talvisin kuutamohiihdon, ja mökin pihalla on vuodesta 2006 syksyisin esitetty Alpo Jaakolan sisaren, kirjailija Pirkko Jaakolan kirjoittamaa, tapahtumiltaan Eksyssuolle ja Joenperän kylään sijoittuvaa kuunnelmaa Eksyssuon lapset vuodelta 1978.
Suomen vesistöaluejaossa Eksyssuo jakautuu Loimijoen kolmen sivujoen Niinijoen, Petäjoen ja Kuusjoen valuma-alueitten kesken.
Aiheesta muualla

Suominen, Olli: Eksyssuo - Erämaista maisemaa viljelyalueen keskellä. Teoksessa: Suominen, Olli: Kosken seudun luonto, s. 15-21.  [Koski Tl]:  [Kosken T.l. kunta], 1989.  Julkaisun verkkoversio Ympäristöhallinnon sivuilla (viitattu 23.9.2015).
200 Vesey Street

| 200 Vesey Street |
| --- | --- |

Tiedot
Sijainti:  Lower Manhattan, New York,  Yhdysvallat
Rakennettu:  1985-1986
Käyttötarkoitus:  toimisto
Tila:  valmis
Yritykset
Arkkitehti:  César Pelli (Cesar Pelli & Associates), Haines Lundberg Waehler
Omistaja:  Brookfield Office Properties
Tekniset tiedot
Kerroksia:  51
Kerrospinta-ala:  195,090 m²
Korkeus
Kattokorkeus:  225 m
 SkyscraperPage.com 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
200 Vesey Street (aiemmin 3 World Financial Center, lyhenne 3 WFC) on New Yorkin Lower Manhattanilla sijaitseva pilvenpiirtäjä, joka on osa Brookfield Place -toimistorakennuskompleksia. Rakennus sijaitsee osoitteessa 200 Vesey Street. Vuonna 1986 valmistuneen, postmodernismia edustavan rakennuksen on suunnitellut arkkitehti César Pelli. Sen korkeus on 225 metriä ja kerroslukumäärä 51. Se on World Financial Center - kompleksin toimistorakennuksista korkein.
Rakennuksessa toimivia merkittäviä yrityksiä on muun muassa American Express, jolla on pääkonttori rakennuksessa. Tämän vuoksi rakennusta kutsutaan myös nimellä American Express Tower. Myös Lehman Brothersin pääkonttori sijaitsi aiemmin rakennuksessa. Silloinen Two World Financial Center vaurioitui syyskuun 11. päivän iskuissa vuonna 2001 West Street -kadun toisella puolella sijainneiden World Trade Centerin kaksoistornien romahdettua. Erityisesti rakennuksen kaakon puoleinen sivu vaurioitui pahoin. Rakennus oli suljettuna toukokuuhun 2002 saakka korjaustöiden vuoksi.
Three World Financial Centerin ja One Canada Squaren rakennusten arkkitehtuurissa on paljon yhtäläisyyksiä. Molemmat ovat Cesar Pelli & Associates -toimiston suunnittelemia.
Aiheesta muualla

World Financial Centerin virallinen sivusto (englanniksi)
Three World Financial Center Emporis-rakennustietokannassa (englanniksi)
World Financial Center
| --- | --- |
Rakennukset:  One World Financial Center • Two World Financial Center • Three World Financial Center • Four World Financial Center • Winter Garden Atrium
Aiheeseen liittyvää:  Battery Park City • Lower Manhattan • César Pelli • World Trade Center • Syyskuun 11. päivän iskut
200 metrin aitajuoksu olympialaisissa

| Yleisurheilu olympialaisissa 200 metrin aitajuoksu  |
| --- | --- |
Laji:  Yleisurheilu
Olympialajina:  1900 ja 1904
Olympiaennätykset
Miehet:   Harry Hillman  24.6 (1904)
200 metrin aitajuoksu on entinen yleisurheilun olympialaji, joka kuului olympialaisten ohjelmaan kaksi kertaa, vuosien 1900 ja 1904 olympialaisissa. Ainoat olympiavoittajat 200 metrin aitajuoksussa ovat Yhdysvaltain Alvin Kraenzlein ja Harry Hillman.
Mitalitaulukot

|  Miesten 200 metrin aitajuoksun olympiamitalistit   ohje |
| --- | --- | --- | --- | --- |
| Tapahtuma | Kultaa | Hopeaa | Pronssia |  |
| 1900 Pariisi tulokset |   Alvin Kraenzlein (USA) |   Norman Pritchard (IND) |   Walter Tewksbury (USA) |  |
| 1904 Saint Louis tulokset |   Harry Hillman (USA) |   Frank Castleman (USA) |   George Poage (USA) |  |
  Lähde: Athletics Men's 200 metres hurdles Medalists Sports-Reference. Viitattu 4.10.2015. (englanniksi)
Elisabet II:n perheritarikunta

Ritarikunnan tunnuksia
Elisabet II:n perheritarikunta (engl. Royal Family Order of Elizabeth II) on brittiläinen ritarikunta. Se perustettiin virallisesti Yrjö IV:n käskystä vuonna 1820. Tätä ennen hovissa, etenkin kuningasperheen naispuolisilla jäsenillä, oli tapana kantaa hallitsevan monarkin muotokuvaa timantein koristellussa kehyksessä. Yrjö IV:n seuraajat ovat jatkaneet ritarikunnan myöntämistä ja ritarikunnan nauhan väri riippuu siitä, kuka on hallitseva monarkki.
Nykyään kuningasperheen naispuoliset jäsenet käyttävät ritarikunnan tunnuksia virallisissa edustustilaisuuksissa. Ritarikunnan tunnuksia voi kantaa kaksin, tai useammin, kappalein, mikäli ne on saatu eri hallitsijoilta. Ritarikunnan ainoa tunnus on rusetti, jossa on hallitsevan monarkin muotokuva, ja sitä kannetaan vasemmassa rinnassa. Elisabetin muotokuvassa hän kantaa sukkanauharitarikunnan nauhaa.
Ritarikunnassa on vain yksi luokka:
ritarikunnan nauha
Ein Guru kommt

| Ein Guru kommt |
| --- | --- |

Ohjaaja:  Rainer Erler
Käsikirjoittaja:  Rainer Erler
Säveltäjä:  Eugen Thomass
Kuvaaja:  Wolfgang Grasshoff
Pääosat:   Wolfgang Reichmann  Eric P. Caspar  Jörg Pleva 
Valmistustiedot
Valmistusmaa:  Saksa
Tuotantoyhtiö:   Pentagramma Filmproduktion  Bairawies 
Ensi-ilta:  1980
Kesto:  98 min
Alkuperäiskieli:  saksa
Aiheesta muualla
IMDb 
Infobox OKNimi-testi OK: 
Ein Guru kommt on vuonna 1980 kuvattu saksalainen TV-komediaelokuva. Elokuvan pääosia esittävät muun muassa Wolfgang Reichmann, Eric P. Caspar, Jörg Pleva, Wolfgang Kieling, Donald Arthur, Victoria Miles ja Otto Friebel. Bruce Willis tekee elokuvassa cameoroolin. Elokuvan on ohjannut Rainer Erler. Elokuva kertoo miehestä, joka palaa kotiin Floridasta tapaamaan perhettään mutta löytää heidät kuolleena.
Aiheesta muualla

Ein Guru kommt Internet Movie Databasessa (englanniksi)
Here Comes the Guru MUBI. Viitattu 24.6.2022. (englanniksi)
.ve

.ve on Venezuelan Internet-maatunnus, jota ylläpitää Comisión Nacional de Telecomunicaciones. Rekisteröintirajoituksia ei ole. Rekisteröinnit tehdään aina kolmannelle tasolle. Tunnus otettiin käyttöön 1991.
Aiheesta muualla

IANA .ve whois
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
Elsa-Karin Boestad-Nilsson

| Elsa-Karin Boestad-Nilsson |
| --- | --- |
 Boestad-Nilsson vuonna 2018.
Henkilötiedot
Syntynyt: 1925
Kuollut: 2020 (94 vuotta)
Kansalaisuus:  ruotsalainen
Ammatti:  matemaatikko, insinööri, ohjelmoija
Muut tiedot
Koulutus: Tukholman korkeakoulu
Elsa-Karin Boestad-Nilsson (ääntämys: /bu:estad/; 1925–2020) oli ruotsalainen matemaatikko ja insinööri. Hän ohjelmoi 1950-luvulla Ruotsin ensimmäistä tietokonetta BARK:ia ja myös sen seuraajaa BESK:ia. Ohjelmointia pidettiin tuohon aikaan vähäpätöisenä työnä, mutta Boestad-Nilsson muun muassa kehitti menetelmän jolla BARK suoriutui laskutehtävistä nopeammin. Boestad-Nilsson työskenteli Ruotsin puolustusvoimien tutkimuslaitoksessa FOA:ssa, jossa hän loi taistelusimulaatioita.
Boestad-Nilsson kuoli 94-vuotiaana kesällä 2020.
Aiheesta muualla

Kuvia tai muita tiedostoja aiheesta Elsa-Karin Boestad-Nilsson Wikimedia Commonsissa
.ye

.ye on Jemenin Internet-maatunnus, jonka rekisteröinnistä vastaa YNET ja sponsoroi TeleYemen. Tunnus otettiin käyttöön 1994. Rekisteröinnit tehdään kolmannelle tasolle.
Aiheesta muualla

IANA .ye whois
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
Els Aarne

Els (oik. Else) Aarne (vuoteen 1936 saakka Aarmann, 1940 eteenpäin Paemurru. s. 30. maaliskuuta 1917 Dimitrijewsk, nyk. Makijivkan kylä, Ukraina – 14. kesäkuuta 1995 Tallinna, Viro) oli virolainen säveltäjä ja opettaja. Hän syntyi Ukrainassa ja opiskeli nuorena Tallinnan konservatoriossa. Hän valmistui musiikinopettajaksi vuonna 1939, pianistiksi vuonna 1942 ja säveltäjäksi vuonna 1946 Heino Ellerin ohjauksessa.
Aarne sai suosiota muun muassa kamarimusiikin säveltäjänä, ja hän sävelsi myös kaksi sinfoniaa ja muuta musiikkia. Aarnen poika Peeter Paemurru Aarne on poliitikko ja sellisti.
Aiheesta muualla

Aarnen sävellykset ja teokset Viron musiikin tietokeskuksessa
Lehtijuttu Els Aarnesta vuoden 1940 vironkielisessä Uudisleht-lehdessä (viroksi)
Els Aarnen elokuvat Estonian Film Database -sivustolla (viroksi)
Elrondin neuvosto

Elrondin neuvosto oli fiktiivinen tapahtuma J.R.R. Tolkienin kirjassa Taru sormusten herrasta. Elrondin neuvosto oli salainen neuvonpito, jonka kutsui koolle Elrond Puolhaltia Rivendelliin, jotta voitaisiin päättää mitä Valtasormukselle tehtäisiin.
Neuvonpito pidettiin Taru sormusten herrasta -kirjan ensimmäisessä osassa Sormuksen ritarit.
He, jotka olivat neuvonpidossa, olivat saapuneet Rivendelliin erilaisia teitä pitkin, mutta kaikki olivat huolissaan mitä Suurimmalle Sormukselle tapahtuisi ja miten se vaikuttaisi Keski-Maan kansoihin.